als_Latn dik_Latn sag_Latn
Jona e “Big Brother” sërish me fustan të bardhë: “Gjëja e ëmbël nuk hahet dy herë…”
Dy ditë më parë, ish-banorja e “Big Brother”, Jona Kalemaj, provoi për herë të dytë ndjesinë e të veshurit fustanin e bardhë të nusërisë. Këtë herë për Jonën ka qenë ndryshe pasi nuk u martua, por sfiloi për syrin e qindrave të pranishmëve në eventin e “Geraldina Sposa”. Pa diskutim kjo ka qenë një eksperiencë e veçantë dhe shumë emocionuese për të, të cilën ajo e ka përshkruar kështu, duke përcjellë gjithashtu një mesazh kuptimplotë.
“Në fakt, pas lëmë edhe gjëra të bukura, edhe të këqija. Dhe ato që mbeten pas janë thjesht kujtime. Nuk dua ta kthej kokën as për gjërat e bukura, sepse dua të përjetoj gjëra të tjera të bukura në jetë jo të përsëritura… Sepse edhe gjëja e ëmbël nuk hahet dy herë. S’ka jetë të qetë, e dimë, por të paktën mos të trembemi kurrë aq sa të ngadalësojmë hapin për të vazhduar përpara”,- shkruan Jona në Instagram.
Duket se ish-banorja e “Big Brother” e ka shijuar pafund këtë moment./Blitz.al/
als_Latn als_Latn als_Latn als_Latn